** Mesto Nová Dubnica**

Mestský úrad, Trenčianska 45/41, 018 51 Nová Dubnica

Číslo: OSO/2023 Nová Dubnica, 22.06.2023

**Uznesenie Mestského zastupiteľstva v Novej Dubnici zo dňa 21. júna 2023**

**22. Odpredaj pozemkov v záhradkovej osade Markovica v k. ú. Veľký Kolačín Mgr. Andrejovi Hoštákovi s manželkou**

**U z n e s e n i e č. 56**

Mestské zastupiteľstvo na základe prerokovaného materiálu

**A/ s c h v a ľ u j e**

nasledovný majetok mesta Nová Dubnica **ako prebytočný majetok**:

1. **pozemok parc. KN-C č. 691/27 – trvalý trávny porast o výmere 636 m²,**
2. **pozemok parc. KN-C č. 691/28 – trvalý trávny porast o výmere 435 m²,**
3. **pozemok parc. KN-C č. 691/108 – trvalý trávny porast o výmere 10 m²,**
4. **pozemok parc. KN-C č. 691/26 – zastavaná plocha a nádvorie o výmere 16 m²,**

všetky pozemky vedené Okresným úradom Ilava, katastrálnym odborom na LV č. 2482, k. ú. Veľký Kolačín, vlastník 1/1 mesto Nová Dubnica.

**B/ s c h v a ľ u j e**

**odpredaj pozemkov uvedených v bode A/ tohto návrhu uznesenia** **ako** **odpredaj podľa § 9a ods. 8 písm. e) zákona č. 138/1991 Zb. o majetku obcí v znení neskorších predpisov - prípad hodný osobitného zreteľa trojpätinovou väčšinou všetkých poslancov.**

*Zdôvodnenie odpredaja podľa § 9a ods. 8 písm. e) zákona č. 138/1991 Zb. o majetku obcí v znení neskorších predpisov (ako prípad hodný osobitného zreteľa):*

* *žiadatelia dlhodobo od roku 2005 užívajú predmetné pozemky, ktoré tvoria celok, ako záhradku v Záhradkovej osade Markovica* č. *23-71,*
* *predmetné pozemky boli zahrnuté do projektu pozemkových úprav na vysporiadanie vlastníctva pozemkov Záhradkovej osady Markovica č. 23-71 v k.ú. Veľký Kolačín, podľa Zákona č. 64/1997 Z. z. o užívaní pozemkov v zriadených záhradkových osadách a vysporiadaní vlastníctva k nim v znení neskorších predpisov,*
* *žiadatelia žiadajú mesto o odkúpenie uvedených pozemkov z dôvodu dlhoročných časových prieťahov pri vysporiadavaní vlastníctva pozemkov záhradkovej osady Markovica č. 23-71 v k.ú. Veľký Kolačín, podľa Zákona č. 64/1997 Z. z. (odvolania, súdne podania zo strany jednotlivých vlastníkov pozemkov v ZO Markovica a pod.)*
* *MsZ v Novej Dubnici svojim Uznesením č. 55 zo dňa 29.06.2022 už schválilo podobný odpredaj v záhradkovej osade Markovica,*
* *odpredaj pozemkov je v súlade s Článkom 6 ods. 5 písm. d) Zásad hospodárenia s majetkom mesta Nová Dubnica.*

**C/** **s c h v a ľ u j e**

**odpredaj pozemkov** uvedených v bode A/ tohto návrhu uznesenia podľa § 9a ods. 8 písm. e) zákona č. 138/1991 Zb. o  majetku obcí v znení neskorších predpisov do bezpodielového spoluvlastníctva manželov v podiele 1/1 **Mgr. Andrejovi Hoštákovi**, **Nová Dubnica**, PSČ: 018 51, SR **a** jeho manželke **Eve Hoštákovej**, **za kúpnu cenu vo výške 5,00 €/ m², čo pri celkovej výmere odpredávaných pozemkov 1097 m² predstavuje celkovú kúpnu cenu vo výške 5 485,00 €** (slovom päťtisícštyristoosemdesiatpäť eur 0 centov). Kúpna cena je v súlade s Článkom 8 ods. 6 Zásad hospodárenia s majetkom mesta Nová Dubnica.

Kupujúci okrem kúpnej ceny uhradia správny poplatok za návrh na vklad vlastníckeho práva do katastra nehnuteľností vo výške **66,00 €**.

|  |  |
| --- | --- |
|  |  |

**Ing. Peter Marušinec** **primátor**

Za správnosť:

Ing. Dana Šťastná

vedúca organizačno-správneho oddelenia